Diari Oficial de la Generalitat Valenciana


Sumari del DOGV 315, del 06-12-1985 (1985/805426)

ORDRE de 28 d'octubre de 1985, de la Conselleria d'Agricultura i Pesca , per la qual es convoquen ajudes a les organitzacions professionals agràries per a l'adquisició d'equipament divers.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   315

Data del DOGV
:   06-12-1985

Secció del DOGV
:   ALTRES DISPOSICIONS

Número del document
:   1985/805426


Data del document
:   28-10-1985

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 28 d'octubre de 1985, de la Conselleria d'Agricultura i Pesca, per la qual es convoquen ajudes a les organitzacions professionals agràries per a l'adquisició d'equipament.  
La Generalitat Valenciana, mitjançant la Conselleria d'Agricultura i Pesca, promociona l'associacionisme agrari d'acord amb l'orientació democràtica i necessitats de la nostra societat i els requeriments que presenta la pròxima integració a la CEE. En aquest sentit es situen entre altres les actuacions de l'Institut de Cooperativisme Agrari i les ajudes concedides a les Organitzacions Professionals Agràries en el marc del Decret 72/1985 de 27 de maig, del Consell de la Generalitat Valenciana. En relació amb aquestes últimes Entitats resulta convenient, no obstant, l'actuació de l'administració agrària autonòmica, ampliant les actuals modalitats d'ajuda existents, amb l'objecte d'accentuar-ne la presència creixent en el medi professional del sector agrari valencià; circumstància que, essent necessària des de múltiples punts de vista, ho és més des de la perspectiva de l'immediat futur previsible per a les susdites organitzacions.   
En conseqüència i en virtut de les facultats que em són con ferides,   
ORDENE:  
Article primer  
La Conselleria d'Agricultura i Pesca de la Generalitat Valenciana convoca la concessió de subvencions destinades a les Organitzacions Professionals Agràries per a l'adquisició de béns mobles.   
Amb aquest efecte, podran ser subvencionades les següents adquisicions:   
a) De mobiliari i equips d'oficina que tinguen el carácter d? inventariable.   
b) De vehicles.   
c) D'aparells destinats a la reproducció audio-visual.   
Article segon  
Les Organitzacions Professionals Agràries presentaran en la Conselleria d'Agricultura i Pesca, fins al dia 30 de desembre de 1985, les propostes d'adquisicions per a les quals es sol·licite subvenció.   
Article tercer  
1. Les sol·licituds expressaran l'adscripció física de les adquisicions sol·licitades, indicant, si s'escau, els locals concrets en els quals seran custodiats els susdits béns.   
2. Les Organitzacions Professionals Agràries que volen acollir-se a les presents subvencions, en sol·licitar-les, hauran de prestar declaració en document públic del nombre dels afiliats i del nombre i domicili dels locals propis en la Comunitat Valentina, referides ambdues dades al dia 30 de setembre de 1985.   
3. Hauran de presentar també una memòria de les activitats formatives i de divulgació en general que hagen desenvolupat en el present exercici, nombre d'assistents a les susdites activitats i relació dels altres serveis prestats a la població activa del sector agrari, amb expressió de la magnitud del col·lectiu que se n'haja beneficiat.   
Article quart  
1. La Conselleria d'Agriculgura i Pesca resoldrà la concessió de les subvencions corresponents a cadascuna de les Organitzacions Professionals Agràries que aporten la documentació expressada en l'article anterior, ponderant la quantia en funció dels extrems assenyalats en aquell article i de la consignació pressupostària existent.   
2. En cap cas la subvenció atorgada no superarà el 75 per cent del valor dels béns, que l'entitat sol·licitant proposa d'adquirir.   
Article cinqué  
La Conselleria d'Agricultura i Pesca realitzarà les comprovacions que crega oportunes respecte a l'adequació de la subvenció condedida als fins sol·licitats. Amb l'ordre prèvia de pagament, l'Organització Professional Agrària beneficiada haurà de justificar documentalment la realització de l'adquisició a què compromet l'ajuda otorgada.   
Article sisé  
Les subvencions a les quals es refereix la present ordre es faran efectives amb càrrec als crèdits corresponents del Programa 611 del vigent Pressupost.   
DISPOSICIO FINAL  
La present Ordre entrarà en vigor el mateix dia en què es publique en el Diari Oficial de la Generalitat Valenciana.   
València, 28 d'Octubre de 1985.   
El Conseller de Agricultura i Pesca,  
LLUIS FONT DE MORA I MONTESINOS